Source: https://www.slov-lex.sk/static/SK/ZZ/2018/374/20220101.html
Timestamp: 2019-08-24 22:00:22+00:00
Document Index: 7767698

Matched Legal Cases: ['§ 12', '§ 13', '§ 14', '§ 38', '§ 38', '§ 38', '§ 38', '§ 38', '§ 38', '§ 38', '§ 38', '§ 23', '§ 120', '§ 138']

Dohoda o poskytovaní všeobecnej ambulantnej starostlivosti sa uzatvára najmenej na šesť mesiacov, pričom osoba môže mať súčasne uzatvorenú iba jednu dohodu o poskytovaní všeobecnej ambulantnej starostlivosti. Dohoda o poskytovaní všeobecnej ambulantnej starostlivosti sa uzatvára prostredníctvom technického zariadenia poskytovateľa a úradného autentifikátora.14ab) Pri nefunkčnosti informačného systému poskytovateľa alebo nefunkčnosti národného zdravotníckeho informačného systému alebo z dôvodov hodných osobitného zreteľa sa dohoda o poskytovaní všeobecnej ambulantnej starostlivosti uzatvára v listinnej podobe. Údaj o uzatvorení dohody o poskytovaní všeobecnej ambulantnej starostlivosti je poskytovateľ povinný zaznamenať v elektronickej zdravotnej knižke osoby; tento údaj sa prostredníctvom štandardov zdravotníckej informatiky zaznamená v centrálnom registri poistencov14ac) vedenom Úradom pre dohľad nad zdravotnou starostlivosťou (ďalej len „úrad pre dohľad“).“.
V § 12 odseky 9 a 10 znejú:
Poskytovateľ môže odstúpiť od dohody podľa odseku 7 z dôvodov ustanovených v odseku 2 písm. b) a c); osoba, ktorej sa zdravotná starostlivosť poskytuje, aj bez uvedenia dôvodu. Odstúpenie od dohody o poskytovaní všeobecnej ambulantnej starostlivosti je možné vykonať prostredníctvom technického zariadenia poskytovateľa a úradného autentifikátora.14ab) Osoba je oprávnená odstúpiť od dohody prostredníctvom úradného autentifikátora14ab) a zaslania elektronickej správy o odstúpení od dohody do elektronickej schránky14ad) poskytovateľa. Inak musí mať odstúpenie od dohody o poskytovaní všeobecnej ambulantnej starostlivosti listinnú podobu.
Dohoda o poskytovaní zdravotnej starostlivosti zaniká smrťou osoby, smrťou alebo zánikom poskytovateľa alebo po doručení odstúpenia od dohody podľa odseku 9 prvým dňom kalendárneho mesiaca nasledujúceho po kalendárnom mesiaci, v ktorom bolo poskytovateľovi doručené odstúpenie od dohody. Údaj o zániku dohody z dôvodu odstúpenia od dohody o poskytovaní všeobecnej ambulantnej starostlivosti je poskytovateľ povinný zaznamenať v elektronickej zdravotnej knižke osoby; tento údaj sa prostredníctvom štandardov zdravotníckej informatiky zaznamená v centrálnom registri poistencov14ac) vedenom úradom pre dohľad.“.
V § 13 sa vypúšťa písmeno d) vrátane poznámky pod čiarou k odkazu 15.
V § 14 ods. 1 úvodnej vete sa slová „písm. e)“ nahrádzajú slovami „písm. d)“.
V § 38 ods. 3 sa vypúšťajú písmená d) a e).
V § 38 ods. 6 sa slová „odseku 3 písm. a) a f)“ nahrádzajú slovami „odseku 3 písm. a) a d)“.
V § 38 ods. 8 sa vypúšťajú písmená d) a e).
V § 38 ods. 8 písm. d) sa slová „odseku 3 písm. f)“ nahrádzajú slovami „odseku 3 písm. d)“.
V § 38 ods. 8 písm. e) sa slová „odseku 3 písm. g)“ nahrádzajú slovami „odseku 3 písm. e)“.
V § 38a sa vypúšťajú odseky 7 a 8.
V § 38a ods. 7 sa slová „písm. f)“ nahrádzajú slovami „písm. d)“.
V § 38a ods. 8 sa slová „písm. g)“ nahrádzajú slovami „písm. e)“.
V § 23 ods. 1 písm. s) sa za slová „lekárske predpisy označené šikmým modrým pruhom,“ vkladajú slová „pri ktorých predpisujúci lekár nevytvoril preskripčný záznam,“.
V § 120 odsek 8 znie.
V § 138 ods. 5 písm. q) sa za slovo „pruhom“ vkladá čiarka a slová „pri ktorých predpisujúci lekár nevytvoril preskripčný záznam,“.